टाइम8, कक्राझार, जानुवारी 18: बिटिसि ओनसोलाव बन्द जानानै थानाय बाला अन्थायनि क्वारिफोरखौ फिन खुलिफिननो बिथोन होबाय बिटिसिनि हाग्रा बिफाननि मावफुं सोद्रोमा रन्जित बसुमतारीआ। समबारखालि कक्राझारनि बड’फा नोगोराव थानाय बडलेण्ड आलासि नयुङाव खुंफुंनाय मोनसे खौरांगिरि मेलनि गेजेरजों बिटिसिनि मावफुं सोद्रोमा रन्जित बसुमतारीआ बुङोदि थांनाय बावैसो सान सिगां बिटिसिनि गंब्रै जिल्ला कक्राझार, चिरां, बाक्सा आरो उदालगुरिनि दाब दाब ओन्सोलफोराव गिदिंनानै गोबां बिबांनि आयेन बेरेखायै बाला अन्थाय बोखांनाय क्वारिफोरखौ बन्द खालामनायनि उनाव बिटिसि ओनसोलाव गोबां जौगालु बिथांखिफोरनि लुफुंनाय खामानिफोरा बन्द लाखिथ’नो गोनां जादों होन्ना।